ektoplasma
        
         (cellebiologi)
Store norske leksikon,Biologi,Vitenskapsgrener i biologien,Cellebiologi,Cellestrukturer
Ektoplasma er hos dyreceller det perifere, seigtflytende cytoplasmalaget som er fritt for små korn, i motsetning til det innenforliggende, tyntflytende og kornete cytoplasma (endoplasma).
Ektoplasma er vanligvis meget rikt på aktinfilamenter og spesielt involvert i bevegelser og formforandringer av cellen.Ektoplasma er tiksotropt, som vil si at det kan veksle frem og tilbake mellom væske og geletilstand. Tilstandsforandringen er for eksempel meget tydelig hos amøber når de strekker ut sine pseudopodier.Betegnelsen har også vært benyttet mest i forbindelse med encellede organismer. I virkeligheten dreier det seg om et universelt fenomen som mer eller mindre tydelig kan påvises i cytoplasmaet hos alle celler. I nyere tid har ektoplasma blitt mye studert i cellekulturer med celler fra høyerestående dyr. Les mer i Store norske leksikon cellen cytoplasma